—За гэтымі лічбамі—прыплод цялят і малако, якога не атрымаеш ад ялавых кароў і непакрытых цялушак, —канстатаваў Анатоль Клубань. Яго просьба актывізаваць работу і больш цесна супрацоўнічаць з ветслужбамі і даяркамі. Галоўны ветэрынарны ўрач раёна Мікалай Масал гаварыў пра неабходнасць лячэння гінекалагічна хворых кароў. Менавіта з-за нездароўя яны дрэнна прыходзяць у ахвоту, зніжаецца эфектыўнасць асемянення, павялічваецца колькасць самаадвольных абортаў і нараджэння мёртвых цялят. Адсутнічае сістэма асемянення статка ў гаспадарках, а таму ў асобныя месяцы, калі пачынаецца масавае цяленне, назіраецца перагрузка прафілакторыяў, што адмоўна ўплывае на развіццё нованароджаных. Пакрыццё трэба весці штомесячна, а не толькі ў ліпені-жніўні, як гэта нярэдка бывае. Каровы зімой прыходзяць у ахвоту, калі не адчуваюць голаду. Для гэтага гаспадаркі павінны нарыхтоўваць высакаякасныя травяністыя кармы, арганізоўваць у стойлавы перыяд прагулкі на свежым паветры.